Žaloba o určenie, že neprítomnosť zamestnanca
			v práci nie je neospravedlnenou absenciou
			
Okresný súd
Ružomberok
Žalobca:	Ján Hladký, bytom Stodolova ul. č. 2, 010 01 Žilina
Žalovaný:	ABC, s.r.o., Ružová ul. č. 10, 010 01 Žilina, IČO: 12345678
		zastúpený Ing. Vladimírom Milučkým
Vec:	Žaloba o určenie, že neprítomnosť zamestnanca v práci nie je neospravedlnenou absenciou
I.
Za rok 2022 mi žalovaný krátil dovolenku v dĺžke štyroch dní s odôvodením, že som v dňoch 20. a 21. septembra 2022 bez ospravedlnenia neprišiel do práce. V smenovke mi uvedené dni vyznačil ako neospravedlnené absencie.
Dôkaz:
–	Výsluch účastníkov
–	Výkaz pracovných zmien za mesiac september 2022
II.
Postup žalovaného nepovažujem za správny, nakoľko svoju neprítomnosť som dodatočne ospravedlnil predložením potvrdenia ošetrujúceho lekára, z ktorého vyplýva, že pri návrate zo zahraničnej dovolenky som dňa 20. 9. 2022 utrpel úraz, pre ktorý som v uvedený deň a deň nasledujúci nemohol prísť na pracovisku. Túto skutočnosť som dňa 28. 10. 2022 oznámil žalovanému, ktorý ju však neuznal s tvrdením, že na jeho výzvu som nereagoval a správu ošetrujúceho lekára som predložil až dodatočne, po mesiaci.
Dôkaz:
–	Výsluch účastníkov
–	Potvrdenie lekára zo dňa 21. 9. 2022
III.
Navrhujem preto vydať tento 
rozsudok
Určuje sa, že neprítomnosť žalobcu v práci dňa 20. a 21. 9. 2022 nie sú neospravedlnenou absenciou.
Žalovaný je povinný nahradiť žalobcovi trovy konania do troch dní od právoplatnosti rozsudku.
V Žiline 15. 12. 2022